钦定古今图书集成/明伦汇编/闺媛典/第089卷 > 宋朝相妻马氏〈张氏马氏附〉
## 钦定古今图书集成/明伦汇编/闺媛典/第089卷 > 宋朝相妻马氏〈张氏马氏附〉

按《扬州府志》：“马氏，江都人，宋朝相妻。家贫，操作以相
其夫。生二子，城陷，率长子之儒妻张氏、次子之俊妻
马氏避舍后小屋，曰：‘我为宋氏妇三十年，死分耳。汝
辈尚少，各有母家，勿以我故至此’。”两妇共抱姑哭，握
手连袂，同赴河死。后之儒成进士，南昌王猷定为作
《贞妇行》。